GALERIE FOTO Gloria Bistrița, performanță uriașă: s-a calificat în finala European League după ce a răpus Dunărea Brăila
CS Gloria 2018 Bistriţa-Năsăud s-a calificat în finala competiţiei feminine de handbal EHF European League, după ce a învins-o pe HC Dunărea Brăila cu scorul de 37-26 (20-14), sâmbătă, în prima semifinală desfăşurată la Graz.
- CS Gloria 2018 Bistriţa-Năsăud s-a calificat în finala competiţiei feminine de handbal EHF European League, după ce a învins-o pe HC Dunărea Brăila cu scorul de 37-26 (20-14), sâmbătă, în prima semifinală desfăşurată la Graz.
Gloria a condus de la un capăt la altul al meciului, egalitatea fiind consemnată o singură dată, 4-4 (min. 7).
Gloria Bistrița s-a calificat în finala European League
După un prim sfert de oră destul de echilibrat, echipa antrenată de Florentin Pera s-a desprins pe tabelă, iar la pauză avea un avans de şase goluri, 20-14. Ecartul a crescut în partea secundă şi a ajuns la 13 goluri, 32-19, 33-20, Gloria câştigând cu 37-26.
Pentru învingătoare au marcat Cristina Laslo 9 goluri, Gnonsiane Niombla 5, Bianca Bazaliu 4, Ida-Marie Moesgaard Dahl 4, Seynabou Mbengue Rodriguez 4, Tamires Morena De Araujo Frossard 4, Nicoleta Dincă 2, Paula Posavec 1, Laura Pristăviţa 1, Sonia Seraficeanu 1, Nina Bulatovic 1, Natalia Nosek 1.
Renata Lais De Arruda a apărat 11 şuturi (36,67%), iar Yuliya Dumanska a apărat un şut (14,29%),
Golurile echipei brăilene au fost reuşite de Katarina Jezic 7, Kristina Liscevic 4, Francielle Gomes da Rocha 3, Jelena Zivkovic 2, Jessica Quintino Ribeiro 2, Maria Kanaval 2, Larissa Fais Munhoz Araujo 1, Costinela Beatrice Raicea 1, Meike Schmelzer 1, Andreea Cristina Popa 1, Nadia Mariam Mohamed 1, Mireya Gonzalez Alvarez 1.
Kira Trusova a încheiat cu 8 intervenţii (20,51%), iar Elena Şerban a avut 4 (44,44%).
Meciul a fost arbitrat de ucrainencele Marina Duplii şi Olena Pobedrina, iar delegate EHF au fost slovaca Janka Stasova şi germanca Jutta Ehrmann-Wolf.
Cu cine va juca Gloria Bistrița în finala European League la handbal feminin
Gloria este singura echipă neînvinsă a această ediţie a întrecerii, în timp ce Dunărea Brăila pierduse un singur meci din cele 12 jucate, ea venind din preliminarii.
În Liga Naţională, Gloria s-a impus la Brăila, în tur, cu 27-26 (12-14), iar în retur a câştigat cu 27-24. Cele două echipe s-au întâlnit şi în semifinalele Cupei României, Dunărea câştigând cu 36-35.
Duminică, în finală (19:00), Gloria o va înfrunta pe câştigătoarea dintre Storhamar Handball Elite şi Neptunes Nantes, iar Dunărea va disputa finala mică (16:00), contra învinsei.
- Neptunes Nantes a cucerit trofeul EHF European League în 2021.
Urmăriți SPORT.RO și pe Google News